
Parlamentul României

Camera Deputaţilor

Comisia pentru apărare, ordine                                                              Bucureşti, 09.09.2003

publică şi siguranţă naţională                                                                  PL 525/2003
Nr.32/539/2003

RAPORT

asupra proiectului de Lege pentru aprobarea Ordonanţei de urgenţă a Guvernului nr.76/2003 pentru modificarea art. 15 alin.(8) din Ordonanţa Guvernului nr. 102 din 31 august 2000 privind statutul şi regimul refugiaţilor în România

1. În conformitate cu prevederile art.89 şi 107 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.76/2003 pentru modificarea art.15 alin.(8) din Ordonanţa Guvernului nr.102 din 31 august 2000 privind statutul şi regimul refugiaţilor în România, trimis cu adresa nr. 525 din 08.09.2003 şi înregistrat cu nr. 32/539 din 08.09.2003.


Consiliul Legislativ, cu nr.1236/28.08.2003, a avizat favorabil proiectul de lege. 

Proiectul de lege urmăreşte modificarea art.15 alin.(8) din Ordonanţa Guvernului nr.102/2000 privind statutul şi regimul refugiaţilor în România, această modificare devenind necesară odată cu adoptarea Ordonanţei de urgenţă a Guvernului nr.58 din 25 iunie 2003 prin care este modificat Codul de procedură civilă.  

Proiectul face parte din categoria legilor ordinare şi se adopta potrivit art. 74 alin.(2) din Constituţie.

2. La dezbaterea proiectului de lege a participat în calitate de invitat, conform art. 51 şi 52 din Regulamentul Camerei Deputaţilor, domnul Mihai Tătuţ, director- adjunct al Direcţiei Juridice din Ministerul Administraţiei şi Internelor.

3. La lucrările comisiei au fost prezenţi 20 deputaţi din totalul de 26 de membri ai comisiei.

4.  Proiectul de lege a fost adoptat cu unanimitatea voturilor deputaţilor prezenţi.

În urma dezbaterii, în şedinţa din 9 septembrie 2003, comisia a hotărât să supună acest proiect de Lege Plenului Camerei Deputaţilor spre dezbatere şi adoptare, în forma propusă de iniţiator.

PREŞEDINTE ,

Răzvan IONESCU

Red.s.c. Anca Barb

